**המידו דיאלו** (באנגלית: **Hamidou Diallo**; נולד ב-31 ביולי 1998) הוא שחקן כדורסל אמריקאי, המשחק עבור דטרויט פיסטונס מליגת ה-NBA. זוכה תחרות ההטבעות בשנת 2019.

קריירת תיכונים
--------------

המידו דיאלו גדל בקווינס שבניו יורק. הוא למד בבית הספר התיכון ג'ון בואון בשכונת פלאשינג, ברובע קווינס של העיר ניו יורק. בתור סופומור הוא העמיד ממוצעים של 17.1 נקודות, 6.6 ריבאונדים למשחק ו-2.7 אסיסטים. במהלך קיץ 2015 שיחק דיאלו עבור ניו יורק ג'ייהוקס מליגת UAA של אנדר ארמור, קלע עבור הקבוצה 22.5 נקודות וקלט 5 ריבאונדים למשחק. באותו קיץ הוזמן דיאלו למחנה טופ 100 של איגוד שחקני ה-NBA ולמחנה האומות של אדידס. לפני שנת הג'וניור שלו הועבר לאקדמיית פטנאם בקונטיקט, ובאותה שנה קלע בממוצע 17.0 נקודות למשחק והוסיף ארבעה ריבאונדים, תוך שהוא מוביל את פטנאם למאזן כולל של 35 ניצחונות ו-7 הפסדים. בקיץ 2016 הצטרף דיאלו אז לקבוצת ניו יורק רנס בליגת הנוער של נייקי (EYBL). הוא העמיד ממוצעים של 18.6 נקודות ו-2.1 אסיסטים, והוביל את הרנס לטורניר "פיצ' ג'אם" של טובי שחקני התיכונים בסיום העונה. כסניור בעונת 2016/2017 קלע 19 נקודות, אסף 6 ריבאונדים וחילק 3 אסיסטים בממוצע למשחק, וניצח עם קבוצת התיכון שבו שיחק 38 משחקים, מול שלושה הפסדים בלבד.

קריירת מכללות
-------------

ב-7 בינואר 2017 התחייב דיאלו לאוניברסיטת קנטקי. הוא התאמן עם הקבוצה, אך לא שיחק באותה השנה משום שהתחייב לשחק עבור האוניברסיטה מאוחר מדי. דיאלו הכריז על מועמדות בדראפט ה-NBA לשנת 2017, אף על פי שלא שיחק אפילו משחק אחד בתור שחקן מכללות. ב-24 במאי 2017 הודיע דיאלו כי יחזור לשחק בקנטקי בעונת 2017/2018, אף על פי שסקאוטים העריכו שהיה יכול להיבחר בסיבוב הראשון של הדראפט באותה השנה. בעונה שבה שיחק דיאלו עבור קנטקי, היו ממוצעיו 10.0 נקודות ו-3.6 ריבאונדים למשחק.

קריירה מקצוענית
---------------

### אוקלהומה סיטי ת'אנדר

ב-21 ביוני 2018 בחרה ברוקלין נטס בדיאלו בבחירה ה-45 בדראפט. לאחר מכן הועברו זכויות הדראפט שלו לשרלוט הורנטס, ואז לאוקלהומה סיטי ת'אנדר. ב-28 ביולי 2018 הודיעה אוקלהומה סיטי כי החתימה את דיאלו. ב-16 באוקטובר 2018 הופיע דיאלו לראשונה ב-NBA, כשעלה מהספסל בהפסד 100–108 לגולדן סטייט ווריורס. הוא רשם ארבע נקודות, ריבאונד, אסיסט וחטיפה. ב-19 בנובמבר 2018 קלע שיא קריירה, 18 נקודות, לצד שתי חטיפות, ריבאונד ואסיסט, בהפסד 113–117 לסקרמנטו קינגס.

ב-16 בפברואר 2019 זכה דיאלו בתחרות ההטבעות, והפך לשחקן הת'אנדר הראשון שאי פעם זכה בתחרות. באחד הדאנקים הוא קפץ מעל שאקיל אוניל, ועשה את דאנק המרפק שהפך וינס קרטר לפופולרי, והציג למצלמה גופייה של סופרמן כשהוא תלוי על שפת הסל. בדאנק אחר הוא קפץ מעל קוואובו, שהחזיק את הכדור מעל לראשו, והטביע בשתי ידיים.

### דטרויט פיסטונס

במרץ 2021 הועבר דיאלו בטרייד לדטרויט פיסטונס, תמורת סבי מיכאיליוק ובחירת דראפט עתידית.

נבחרת לאומית
------------

דיאלו שיחק עבור נבחרת הכדורסל הלאומית מתחת לגיל 18 של ארצות הברית שזכתה במדליית זהב באליפות פיב"א מתחת לגיל 18 בשנת 2016. הוא זכה במדליית ארד בגביע העולם בכדורסל של פיב"א מתחת לגיל 19 במצרים עם ארצות הברית.

סטטיסטיקות הקריירה
------------------

### בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | אוקלהומה סיטי | **51** | **3** | 10.3 | **0.455** | 0.167 | **0.610** | 1.9 | 0.3 | 0.4 | **0.2** | 3.7 |
| 2019/2020 | אוקלהומה סיטי | 46 | **3** | **19.5** | 0.446 | **0.281** | 0.603 | **3.6** | **0.8** | **0.8** | **0.2** | **6.9** |
| **קריירה** |  | 97 | 6 | 14.7 | 0.449 | 0.247 | 0.607 | 2.7 | 0.5 | 0.6 | 0.2 | 5.2 |

### בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | אוקלהומה סיטי | 3 | 0 | 8.3 | 0.364 | 0.200 | 0.571 | 2.0 | 0.3 | 0.0 | 0.7 | 4.3 |
| **קריירה** |  | 3 | 0 | 8.3 | 0.364 | 0.200 | 0.571 | 2.0 | 0.3 | 0.0 | 0.7 | 4.3 |

קישורים חיצוניים
----------------

ויקישיתוף מדיה וקבצים בנושא **המידו דיאלו** בוויקישיתוף
* המידו דיאלו, ברשת החברתית אינסטגרם
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA
* פרופיל, באתר ESPN
* ביוגרפיה, באתר אוניברסיטת קנטקי
* ביוגרפיה, באתר USA Basketball

הערות שוליים
------------

1. ↑  "Hamidou Diallo's Personal Connection to Egypt". 2 ביולי 2017. `{{cite web}}`:  (עזרה)
2. ↑  Borzello, Jeff (7 בינואר 2017). "Hamidou Diallo, No. 11 in ESPN 100, picks Kentucky over UConn". נבדק ב-3 באפריל 2020 – via Www.espn.com. `{{cite news}}`:  (עזרה)
3. ↑  "Hornets Acquire Mozgov, Two Second-Round Draft Picks From Nets". *NBA.com*. 6 ביולי 2018. `{{cite web}}`:  (עזרה)
4. ↑  "Thunder Acquires Hamidou Diallo". *NBA.com*. 6 ביולי 2018. `{{cite web}}`:  (עזרה)
5. ↑  "Thunder Signs Hamidou Diallo". *NBA.com*. 28 ביולי 2018. `{{cite web}}`:  (עזרה)
6. ↑  "Curry, Durant lead Warriors past Thunder in festive opener". *ESPN.com*. 18 באוקטובר 2018. `{{cite web}}`:  (עזרה)
7. ↑  "Buddy Hield helps Kings turn back Russell Westbrook, Thunder". *ESPN.com*. 19 בנובמבר 2018. `{{cite web}}`:  (עזרה)
8. ↑  Newport, Kyle. "Hamidou Diallo Wins 2019 NBA Slam Dunk Contest; Full Scores and Reaction". *Bleacher Report* (באנגלית).